  Туспуктэм: Удмуртиысь тазалыкез утёнъя министерстволэн пресс-службаез Наталия Сильвестрова Дэри ёросысь Изгуртын выль амбулатория ужаны кутскиз. Эмъяськонниез «Здравоохранение» йӧскалык ӵектос улсын пуктӥзы. Со сярысь Удмуртиысь тазалыкез утёнъя министерстволэн пресс-службаез ивортӥз. Нырысетӥ ужан нуналъёсы амбулаторие сю пала адями вуылӥз. Азьло пациентъёсты вуж фельдшер-акушер пунктын эскеризы, со 1968-тӥ арын пуктэм лулчеберет юртын интыяськиз. Выль эмъяськонниын, Изгуртысь сяна, бускель гуртъёсын улӥсьёсты но кутозы, оглом вить сюрслэсь трос адямиез. Соос пӧлын Мешерын улӥсьёс но, гуртысь ФАП-ез огдырлы ворсазы. « Выль амбулаториын кык терапевт но кык педиатр участокъёс, озьы ик доврачебной приёмын фельдшер, вань кулэ тӥрлыкен кабинетын акушерка, пинь эмъясь, прививкаос пуктон кабинет ужалозы » Елена Наговицына, Дэри ёрос эмъяськоннилэн валтӥсь эмчиез Изгуртысь амбулатория ёросын куинетӥез берло куинь ар ӵоже лэсьтэм эмъяськонни. Оглом «Модернизация первичного звена здравоохранения» программая 2023-тӥ арын Можгаын но Воткаын поликлиника но Дэри ёросын кык ФАП пуктӥзы, вить амбулатория лэсьтӥзы. Матысь дыре выль амбулаториос Алнаш ёросысь Асан Техникум черкогуртын, Вотка ёросысь Куарса гуртын но Пичи Пурга ёросысь Норъяын ужаны кутскозы. Тодэ вайытом, 2024-тӥ арын элькунын вить модульной ФАП но кык амбулатория пуктозы. Тегъёс: эмъяськонниос лэсьтӥськон Дэри Тазалык тазалыкезутён  